Osnovna škola Jordanovac u Zagrebu objavila je neobičan poziv na roditeljski sastanak oko upisa prvašića. Naime, na roditeljskom će sastanku priustvovati i župnik. Koja je točno njegova uloga i zašto dolazi u pozivu koji potpisuje ravnatelj škole Davor Krnjeta nije objašnjeno.

“Cijenjeni roditelji, molim vas da se odazovete roditeljskom sastanku na kojem ćete dobiti informacije vezane za upis vašeg djeteta u prvi razred osnovne škole”, počinje Krnjeta svoj poziv objavljen na internetskim stranicama škole.

Osim liječnice, stiže i župnik

“Na roditeljskom sastanku dobit ćete termin utvrđivanja psihofizičkog stanja djeteta u OŠ Jordanovac, a sastanku će nazočiti i školska liječnica dr. Vlastan Mandac i župnik”, stoji u pozivu na sastanak koji če se održati sljedećeg tjedna.

Čini se kako susret sa župnikom nije organiziran za one roditelje koji bi možda željeli, nego je jednostavno ukomponiran na roditeljski sastanak za sve one koji svoje dijete planiraju upisati u spomenutu školu. Roditelji su tako, izgleda, žele li da im dijete krene u školu, prisiljeni otići na sastanak sa župnikom.

Iskreno se nadamo kako župnik neće sudjelovati i u “utvrđivanju psihofizičkog stana djeteta”.